wickkiey/tamil-wikipedia-chunked huggingface dataset:
# இன்டர்ஸ்டெலர்

**இன்டர்ஸ்டெலர்** 2014ஆம் ஆண்டு வெளிவந்த அமெரிக்க நாட்டுத் அறிபுனைத் திரைப்படம் ஆகும். இந்த திரைப்படத்தை கிறிஸ்டோபர் நோலன் என்பவர் இயக்க, மேத்திவ் மெக்கானாகே, ஆன் ஹாத்வே, ஜெசிகா சாஸ்டெய்ன், பில் இர்வின், எல்லேன் பூர்ஸ்திய்ன், மைக்கேல் கெய்னே உள்ளிட்ட பலர் நடித்துள்ளார்கள். இந்த திரைப்படத்தை எம்மா தாமஸ், கிறிஸ்டோபர் நோலன் மற்றும் லிண்டா ஒப்ஸ்ட் தயாரிக்க, பாரமவுண்ட் பிக்சர்ஸ் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது. இந்த திரைப்படம் நவம்பர் 2014ஆம் ஆண்டு வெளியிடப்பட்டது. இப்படத்திற்கு இயற்பியல் மற்றும் அறிவியல் ஆலோசனை வழங்கியவர் இயற்பியலுக்கான நோபல் பரிசு பெற்ற கிப் தோர்ன்.
# இன்டர்ஸ்டெலர்

## நடிகர்கள்

- மேத்திவ் மெக்கானாகே
- ஆன் ஹாத்வே
- ஜெசிகா சாஸ்டெய்ன்
- பில் இர்வின்
- எல்லேன் பூர்ஸ்திய்ன்
- மைக்கேல் கெய்னே
# இன்டர்ஸ்டெலர்

## தயாரிப்பு மற்றும் விநியோகம்

இந்த திரைப்படத்தை எம்மா தாமஸ், கிறிஸ்டோபர் நோலன் மற்றும் லிண்டா ஒப்ஸ்ட் தயாரிக்க, பாரமவுண்ட் பிக்சர்ஸ் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது.
# இன்டர்ஸ்டெலர்

## வெளியீடு

இந்த திரைப்படம் நவம்பர் 2014ஆம் ஆண்டு வெளியிடப்பட்டது. நவம்பர் 5ஆம் திகதி பெல்ஜியம், பிரான்சு, மற்றும் சுவிச்சர்லாந்து நாடுகளிலும், நவம்பர் 7ஆம் திகதி ஐக்கிய இராச்சியம் திலும் வெளியிடப்பட்டது.
# கோட்டைமேடு சங்கமேஸ்வரர் திருக்கோயில்

**கோட்டைமேடு சங்கமேஸ்வரர் கோயில்** கோயம்புத்தூரில் கோட்டைமேடு பகுதியில் அமைந்துள்ள 1500 ஆண்டுகளுக்கு முற்பட்ட பழைமையான சிவபெருமான் கோவில் ஆகும். இது நடைமுறையில் ’கோட்டை ஈஸ்வரன் கோயில்’ என வழங்கப்படுகிறது. இவ்வாலயம் சங்குபுஷ்பம் இருந்த காட்டை அழித்து கட்டப்பட்டதால் *சங்கீஸ்வரன்* என்றும் சோழன் பிரதிஷ்டை செய்ததால் *சோழீஸ்வரமுடையார்* என்றும் விஜயநகரப் பேரரசினர் வழிபட்டதால் *சங்கமீஸ்வரன்* என்றும் பெயர் வந்தது. (விஜயநகரப் பேரரசுக்கு சங்கவம்சம் என்ற பெயரும் உண்டு)
# கோட்டைமேடு சங்கமேஸ்வரர் திருக்கோயில்

## தலவரலாறு

விஜயநகர காலத்தில் பெருமளவில் விரிவாக்கப்பட்டது. சரித்திரப்படி முன்பு கருவறை விமானம் பொன் வேயப்பட்டும் தங்கக் கலசங்கள் கொண்டும் விளங்கியது. விஜயநகர மன்னர்கள் 300 சிவாச்சாரியார்களை அன்றாட வழிபாடுகளுக்காக நியமித்திருந்தனர். 1792 மூன்றாம் மைசூர் போருக்குப் பின்னர் கோவைப் பகுதியில் இருந்த கோட்டையும் சங்கமேஸ்வரர் கோயிலும் சிதைக்கப்பட்டன. நான்காம் மைசூர் போருக்குப் பின்னர் 1809 ஆம் ஆண்டு ஓரளவு சீரமைக்கப்பட்டது.  
கோவை நகர்ப்புற சூழல்களால் கோவிலின் தரைமட்டம் எட்டு அடியளவிற்கு கீழே சென்றிருந்த சங்கமேஸ்வரர் கோயில் மே 6, 2003 அன்று திருப்பணி ஆரம்பிக்கப்பட்டு, ஜூலை 3, 2007 இல் குடமுழுக்கு செய்யப்பட்டது. அறநிலையத்துறையின் உதவியின்றி பக்தர்களிடமிருந்து மட்டுமே சுமார் மூன்றரைக் கோடி ரூபாய் அளவிலான செலவும் செய்யப்பட்டது.
# கோட்டைமேடு சங்கமேஸ்வரர் திருக்கோயில்

## கோயில் தேர்

புராதனத் தேர் சிதிலமடைந்திருந்ததால் சிற்ப வேலைப்பாடுகளுடன் புதிய தேர் அமைக்கப்பட்டு ஜனவரி 20, 2011 இல் வெள்ளோட்டம் விடப்பட்டது.
# கோட்டைமேடு சங்கமேஸ்வரர் திருக்கோயில்

## அமைவிடம்

கோவில் கோயம்புத்தூரின் கோட்டை மேடு பகுதியில் ஈஸ்வரன் கோவில் வீதியில் அமைந்துள்ளது. உக்கடம் பெரிய கடைவீதி மணிக்கூண்டு எதிரே உள்ள ஈஸ்வரன் கோவில் வீதி வழியாக வரலாம். உக்கடம், காந்திபுரம், சிங்காநல்லூர் பேருந்து நிலையங்களில் இருந்தும், ரயில் நிலையத்திலிருந்தும் பேருந்து வசதி உள்ளது.
# கோட்டைமேடு சங்கமேஸ்வரர் திருக்கோயில்

## நிர்வாகம்/சொத்துக்கள்

செப்டம்பர் 13, 1950 ஆம் ஆண்டு முதல் இந்து அறநிலைய வாரியத்தின் கீழ் இயங்குகிறது. இக்கோயிலுக்கு சர்வே எண் 1530, 1531 இன் படி 915,744 ச.அடி கட்டிடம் மற்றும் சர்வே எண் 1614, 1613/1 ன் கீழ் 441,718 சதுர அடி காலி மனையும், சுண்டக்காமுத்தூர் கிராமத்தில் சர்வே எண் 346/2 இல் 1.42 ஏக்கர் தோப்பும், சுண்டக்காமுத்தூர் கிராமத்தில் சர்வே எண் 347 இல் 0.25 ஏக்கர் குடியிருப்பு மனையும் உள்ளது.
# கோட்டைமேடு சங்கமேஸ்வரர் திருக்கோயில்

## வருவாய்த் தொகை

இத்திருக்கோயில் வருவாய்த் துறையிடமிருந்து ஆண்டுக்கு 1513 ரூபாய் பெற்றது. ஜூன் 10, 2008 அரசாணைப்படி இத்தொகை பத்து மடங்கு உயர்வு செய்யப்பட்டு உத்தரவிடப்பட்டது.
# விக்கிப்பீடியா:நடப்பு நிகழ்வுகள்/தலைப்புகள்/ஆகத்து 2014

இம்மாதம் மாநில / தேசிய / உலக அளவில் செய்திகளில் அடிபடும் தலைப்புகளை இங்கு குறித்து வைக்கலாம். இவற்றில் கலைக்களஞ்சியத்துக்குப் பொருத்தமான தலைப்புகள் இனங்காணப்பட்டு புதிய கட்டுரைகள் உருவாக்கலாம். ஏற்கனவே உள்ள கட்டுரைகளை மேம்படுத்தலாம்.  
வழிமுறை: ஏதேனும் செய்தித்தாள் / செய்தி இணையத்தளத்தை எடுத்துக் கொள்ளுங்கள். அவற்றில் உள்ள செய்தித் தலைப்புகளில் உள்ள முக்கியச் சொற்களை மட்டும் இனங்கண்டு இங்கு சேருங்கள்.  
1. மிஸ்பா உல் ஹக்
1. ஜிகர்தண்டா (திரைப்படம்)
1. https://en.wikipedia.org/wiki/Child_abuse
1. பெண்கள் இடஒதுக்கீடு வரைவுச் சட்டம்
1. காஸா , பாதுகாப்பு விளிம்பு நடவடிக்கை
1. மவுலிவாக்கம் விபத்து
1. ஆடிப்பெருக்கு
1. 20வது காமென்வெல்த் போட்டி
1. சங்கத மொழி வாரம்
1. வால்நட்சத்திரம்
1. ரோசெட்டா விண்கலம்
1. எபோலா திடீர்ப் பரவல்
# ஆத்தூர் ஊராட்சி ஒன்றியம் (சேலம்)

**ஆத்தூர் ஊராட்சி ஒன்றியம்** , தமிழ்நாட்டின் சேலம் மாவட்டத்தில் உள்ள 20 ஊராட்சி ஒன்றியங்களில் ஒன்றாகும்.  
ஆத்தூர் ஊராட்சி ஒன்றியத்தில் 20 பஞ்சாயத்து கிராமங்கள் உள்ளது.
# ஆத்தூர் ஊராட்சி ஒன்றியம் (சேலம்)

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, ஆத்தூர் ஊராட்சி ஒன்றியத்தின் மொத்த மக்கள் தொகை 100,853 ஆகும். அதில் பட்டியல் சாதி மக்களின் தொகை 32,496 ஆக உள்ளது. பட்டியல் பழங்குடி மக்களின் தொகை 3,423 ஆக உள்ளது.
# ஆத்தூர் ஊராட்சி ஒன்றியம் (சேலம்)

## ஊராட்சி மன்றங்கள்

ஆத்தூர் ஊராட்சி ஒன்றியத்தின் 20 ஊராட்சி மன்றங்கள் உள்ளது. . அவைகள் பின்வருமாறு;  
1. அரசநத்தம்
1. சீலியம்பட்டி
1. சொக்கநாதபுரம்
1. ஈச்சம்பட்டி
1. மல்லியகரை
1. அம்மம்பாளையம்
1. கல்பகனூர்
1. துலுக்கனூர்
1. கூளமேடு
1. மஞ்சினி
1. பைத்தூர்
1. புங்கவாடி
1. வளையமாதேவி
1. அக்கிச்செட்டிபாளையம்
1. அப்பமசமுத்திரம்
1. தாண்டவராயபுரம்
1. கல்லாநத்தம்
1. கொத்தாம்பாடி
1. இராமநாயக்கன்பாளையம்
1. தென்னங்குடிபாளையம்
# அயோத்தியாபட்டினம் ஊராட்சி ஒன்றியம்

**அயோத்தியாபட்டினம் ஊராட்சி ஒன்றியம்**, தமிழ்நாட்டின் சேலம் மாவட்டத்தில் உள்ள 20 ஊராட்சி ஒன்றியங்களில் ஒன்றாக உள்ளது. இவ்வூராட்சி ஒன்றியத்தில் 32 பஞ்சாயத்து கிராமங்கள் உள்ளன.
# அயோத்தியாபட்டினம் ஊராட்சி ஒன்றியம்

## மக்கள் தொகை

2011ஆம் ஆண்டு மக்கட்தொகை கணக்கெடுப்பின் படி, ஊராட்சி ஒன்றியத்தின் மொத்த மக்கள் தொகை 1,46,368 ஆகும். அதில் ஆண்கள் 74,140; பெண்கள் 72,228 உள்ளனர். பட்டியல் சாதி மக்களின் மொத்த மக்கள் தொகை 42,396ஆக உள்ளது. அதில் ஆண்கள் 21,341; பெண்கள் 21,055. பட்டியல் பழங்குடி மக்களின் மொத்த மக்கள் தொகை 9,279ஆக உள்ளது. அதில் ஆண்கள் 4,657; பெண்கள் 4,622.
# அயோத்தியாபட்டினம் ஊராட்சி ஒன்றியம்

## ஊராட்சி மன்றங்கள்

அயோத்தியாபட்டினம் ஊராட்சி ஒன்றித்தில் 32 ஊராட்சி மன்றங்கள் உள்ள்து.  
<div>
1. வெள்ளாளகுண்டம்
1. வீராணம்
1. வலசையூர்
1. வளையக்காரனூர்
1. உடையாப்பட்டி
1. தைலானூர்
1. சுக்கம்பட்டி
1. எஸ். என். மங்கலம்
1. பூவனூர்
1. பெரியகவுண்டாபுரம்
1. பள்ளிப்பட்டி
1. மின்னாம்பள்ளி
1. மேட்டுப்பட்டி
1. மாசிநாயக்கன்பட்டி
1. எம். தாதனூர்
1. எம். பெருமாபாளையம்
1. எம். பாலப்பட்டி
1. குப்பனூர்
1. குள்ளம்பட்டி
1. கோராத்துப்பட்டி
1. கூட்டாத்துப்பட்டி
1. கருமாபுரம்
1. காரிப்பட்டி
1. தாசநாயக்கன்பட்டி
1. டி. பெருமாபாளையம்
1. சின்னனூர்
1. சின்னகவுண்டாபுரம்
1. அனுப்பூர்
1. ஆலடிப்பட்டி
1. அதிகாரிப்பட்டி
1. ஆச்சாங்குட்டப்பட்டி
1. ஏ. என். மங்கலம்</div>
# ஹிருதயராம் முகோபாத்யாயர்

**ஹிருதயர்** என்று அழைக்கப்பட்ட **ஹிருதயராம் முகோபாத்யாயர்** ராமகிருஷ்ண பரமஹம்சரின் இல்லறச் சீடர். இவர் ராமகிருஷ்ண பரமஹம்சரின் ஒன்றுவிட்ட சகோதரியின் (தந்தை வழி) பேரன். ராமகிருஷ்ணரை விட நான்கு வயது இளையவர் என்பதால்  
இவர் பிறந்த வருடம் 1840 ஆக இருக்கலாம் என்று கணக்கிடப்படுகிறது. காமார்புகூருக்கு நான்கு மைல் தொலைவிலுள்ள சிஹார் எனும் ஊரில் பிறந்தார். 1855 லிருந்து 1881 வரையிலான கிட்டத்தட்ட 25 வருட காலத்திற்கு ராமகிருஷ்ண பரமஹம்சருடனே இருந்தவர். சுவாமி சாரதானந்தர் தமது குருவைப் பற்றி எழுதிய நூலின் இரண்டாம் பாகத்தின் சாதக நிலை எனும் தலைப்பிற்கு வேண்டிய பல விஷயங்களை அவருக்கு விளக்கி உதவியவர்.
# கெங்கவல்லி ஊராட்சி ஒன்றியம்

**கெங்கவல்லி ஊராட்சி ஒன்றியம்** என்பது இந்தியாவின் தமிழ்நாடு மாநிலத்தில் உள்ள சேலம் மாவட்டத்தில் உள்ள 20 ஊராட்சி ஒன்றியங்களில் ஒன்றாகும்.  
இவ்வூராட்சி ஒன்றியம் 14 ஊராட்சி மன்றங்களை கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் கெங்கவல்லி அமைந்துள்ளது.
# கெங்கவல்லி ஊராட்சி ஒன்றியம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி, கெங்கவல்லி ஊராட்சி ஒன்றியத்தின் மொத்த மக்கள் தொகை 70,603 ஆகும். அதில் பட்டியல் சாதி மக்களின் தொகை 13,969 ஆக உள்ளது. பட்டியல் பழங்குடி மக்களின் தொகை 10,153 ஆக உள்ளது.
# கெங்கவல்லி ஊராட்சி ஒன்றியம்

## ஊராட்சி மன்றங்கள்

கெங்கவல்லி ஊராட்சி ஒன்றியத்தில் உள்ள 14 ஊராட்சி மன்றங்களின் விவரம்;
<div>
1. உலிபுரம்
1. தகரப்புதூர்
1. பச்சமலை
1. ஒதியத்தூர்
1. நாகியம்பட்டி
1. நடுவலூர்
1. மண்மலை
1. கொண்டையம்பள்ளி
1. கடம்பூர்
1. ஜங்கமசமுத்திரம்
1. கூடமலை
1. ஆணையம்பட்டி
1. பேளூர்
1. கிருஷ்ணாபுரம்</div>
# கெங்கவல்லி ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
# சம்பு சரண் மல்லிக்

ராமகிருஷ்ண பரமஹம்சரின் இல்லறச் சீடர் **சம்பு சரண் மல்லிக்**. அன்னை சாரதா தேவி தட்சிணேசுவரத்தின் நகபத்தின் நெருக்கடியான சிறிய அறையில் தங்கியிருந்ததால் சிரமப்படுவதைக் கண்டு ஓர் சிறிய வீடு கட்டித் தந்தவர். அன்னைக்கான இந்த வீட்டின் கட்டுமானப் பொருட்களை நேபாள அரசாங்கத்தில் பணியாற்றிய கேப்டன் விஸ்வநாத் உபாத்தியாயர் தந்து உதவினார். இவர் ராமகிருஷ்ண பரமஹம்சருக்கும் அன்னை சாரதா தேவிக்கும் சுமார் நான்கு வருடங்கள் சேவை செய்தார்.  
தேவி தமது தேவைகளை நிறைவேற்றவல்லவர்களாகக் காட்டியதாக ராமகிருஷ்ண பரமஹம்சர் குறிப்பிட்ட ஐவரில் இரண்டாமர் இவர்.
சம்பு சரண் மல்லிக் பிரம்ம சமாஜத்தின் தலைவரான கேசவ சந்திர சென்னின் நெருங்கிய நண்பர். இவர் மதங்களைப் பொறுத்தவரை பரந்த நோக்கம் உடையவர், ராமகிருஷ்ண பரமஹம்சருக்கு விவிலியம் வாசித்துக் காட்டியவர்.
# எழுந்திரு! விழித்திரு!

**எழுந்திரு! விழித்திரு!**என்பது சுவாமி விவேகானந்தர் தெரிவித்த கருத்துகள் சேர்க்கப்பட்டு தொகுப்பாக தமிழில் வெளியான நூல்கள். இத் தொகுப்பு முதலில் அவரது பிறந்தநாள் நூற்றாண்டான 1963 இல் ’ஞானதீபம்’ என்ற பெயரில் பத்து சுடர்களாக (பகுதிகளாக) வெளிவந்தது. 25 வருடங்களுக்குப் பின்னர் அதே தொகுப்பு பதினாறு சிறு பகுதிகளாகப் பிரிக்கப்பட்டு 1987 ஆம் ஆண்டில் வெளிவந்தது. பின்னர் 1997 இல், சுவாமி விவேகானந்தரைப் பற்றி இந்தியாவிலும் அமெரிக்காவிலும் நடைபெற்ற ஆராய்ச்சியில் கண்டுபிடிக்கப்பட்ட புதிய கடிதங்கள், சொற்பொழிவுகள், பத்திரிக்கைக் குறிப்புகள் சேர்க்கப்பட்டு, ஞானதீபத்தின் புதிய பதிப்பு பதினோரு சுடர்களாக வெளிவந்தது. ’ஞானதீபம்’ என்ற தலைப்பு "எழுந்திரு! விழித்திரு!" என்று மாற்றப்பட்டு 2006 ஆம் ஆண்டு புதிய பதிப்பாக வெளிவந்தது.
# எழுந்திரு! விழித்திரு!

## பகுதிகள்

- **எழுந்திரு! விழித்திரு! பகுதி 1**
:சிகாகோ சொற்பொழிவுகள், கர்மயோகம், பக்தியோகம்  
- **எழுந்திரு! விழித்திரு! பகுதி 2**
:ராஜயோகம், அருளுரை  
- **எழுந்திரு! விழித்திரு! பகுதி 3**
:ஞானயோகம்  
- **எழுந்திரு! விழித்திரு! பகுதி 4**
:வேதாந்தம், மதம்  
- **எழுந்திரு! விழித்திரு! பகுதி 5**
:கொழும்பு முதல் அல்மோரா வரை  
- **எழுந்திரு! விழித்திரு! பகுதி 6**
:உரையாடல்கள், பேட்டிகள்  
- **எழுந்திரு! விழித்திரு! பகுதி 7**  
:உலக மதங்கrள், மத ஒப்புமை, ஸ்ரீராமகிருஷ்ணர்  
- **எழுந்திரு! விழித்திரு! பகுதி 8**
:இந்தியா, இந்தியப் பெண்கள், ஒப்புமை  
- **எழுந்திரு! விழித்திரு! பகுதி 9**
:கவிதைகள், கடிதங்கள்  
- **எழுந்திரு! விழித்திரு! பகுதி 10**
:துணுக்குகள், கடிதங்கள்  
- **எழுந்திரு! விழித்திரு! பகுதி 11**
:கடிதங்கள், பத்திரிக்கைக் குறிப்புகள்
# விக்கிப்பீடியா:2013 தொடர் கட்டுரைப் போட்டி/பரிசுத் தொகை பெற்றமைக்கான ஒப்பம்

பயனர்கள் தத்தம் பரிசுத் தொகையைப் பெற்றுக் கொண்டமைக்கான ஒப்பம்.  
பரிசுத் தொகையைப் பெற்றுக் கொண்டவர்கள் தத்தம் பெயருக்கு நேரே விக்கி கையெழுத்தை இட்டு ஒப்பத்தைத் தெரிவிக்கலாம்.  
(தொகை இந்திய உரூபாயில்)  
- தென்காசி சுப்பிரமணியன் - 2,000 - --தென்காசி சுப்பிரமணியன் (பேச்சு) 20:05, 4 ஆகத்து 2014 (UTC)
- ஆதவன் - 1,000 - --<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 15:48, 13 அக்டோபர் 2014 (UTC)
- பார்வதி - 1,000 --&#32;பார்வதிஸ்ரீ (பேச்சு) 11:52, 6 ஆகத்து 2014 (UTC)
- மணியன் - 1,000 --மணியன் (பேச்சு) 06:25, 8 ஆகத்து 2014 (UTC)
- நந்தினி - 2,750 --நந்தினிகந்தசாமி (பேச்சு) 02:11, 5 ஆகத்து 2014 (UTC)
- முத்துராமன் - 1,500 முத்துராமன் (பேச்சு) 06:39, 5 ஆகத்து 2014 (UTC)
- ஜெயரத்தின மாதரசன் - 500 --ஜெயரத்தின மாதரசன் <sup><small>\உரையாடுக</small></sup> 04:35, 6 ஆகத்து 2014 (UTC)
- குறும்பன் - 3,250 --குறும்பன் (பேச்சு) 16:10, 12 ஆகத்து 2014 (UTC)
- ஹோபிநாத் - 500 --ச.ஹோபிநாத் (பேச்சு) 02:21, 22 ஆகத்து 2014 (UTC)
- அசோக்ராஜ் - 1,000 -- அசோக் ராஜ் (பேச்சு) 02:57, 5 ஆகத்து 2014 (UTC)
- தமிழ்க்குரிசில் - 500 --தமிழ்க்குரிசில் (பேச்சு) 15:12, 7 ஆகத்து 2014 (UTC)
- ஸ்ரீஹீரன் - 1,500 --யாழ்ஸ்ரீ (பேச்சு) 08:48, 25 ஆகத்து 2014 (UTC)
- ஸ்ரீகர்சன் = 12, 167 --ஸ்ரீகர்சன் (பேச்சு) 11:06, 25 ஆகத்து 2014 (UTC)
- மாதவன் - 250 - --<span>&nbsp;**மாதவன்**&nbsp; </font></span> (<span>&nbsp;***பேச்சு***&nbsp; </font></span>) 15:35, 11 அக்டோபர் 2014 (UTC)
- சரவணன் பெரியசாமி - 916 --சரவணன் பெரியசாமி19:04, 2 திசம்பர் 2014 (UTC)
- சாரல் - 167
# சங்கர மடம், கும்பகோணம்

கும்பகோணம் மடத்துத்தெருவில் **சங்கர மடம்** உள்ளது. கும்பகோணத்தில் உள்ள பிற மடங்கள் மௌனசுவாமி மடம்,வீர சைவ மடம் மற்றும் விஜேந்திரசுவாமி மடம் ஆகியவையாகும்.
# சங்கர மடம், கும்பகோணம்

## வரலாறு

‘எல்லா உயிரிலும் இருப்பவன் இறைவன்‘ ‘மனிதன் வாழ்வாங்கு வாழ்ந்தால் தெய்வமாகலாம்‘ என்னும் தத்துவங்களைப் பரப்பிவரும் அறநிலையம் காஞ்சி காமகோடி பீடம் சங்கரமடம் ஆகும். காஞ்சியில் நிலவிய இத் திருமரபு குடந்தைக் காவிரிக்கரையில் திருமடத்தை நிறுவியது காமகோடி பீடாதிபதிபர் நான்காம் சந்திரசேகரர் காலத்திலாகும் (1746-1783). ‘பக்தர்கள் இருக்குமிடத்திற்கு முனிவர் சென்று நல்வழிகாட்டுதல்‘ என்னும் நெறிக்கு ஏற்ப காஞ்சி அருளாளர்கள் ஊர் ஊராக யாத்திரை சென்று மக்களுக்குக் காட்சி அளிப்பது சிறப்புமிக்க செயலாகும்.
# வீர சைவ மடம், கும்பகோணம்

**வீர சைவ மடம்** என்பது தஞ்சாவூர் மாவட்டம் கும்பகோணத்தில் உள்ள ஒரு வீர சைவ மடமாகும். தென் ஆர்க்காடு மாவட்டம் மயிலம், கோவை மாவட்டம் பேரூர் போன்ற இடங்களில் வீர சைவ மடங்கள் இருப்பினும், இவற்றில் தொன்மையானது இந்த கும்பகோணம் பெரிய மடமேயாகும். இது வீரசைவப் பெரிய மடம் என்றும் அழைக்கப்படுகிறது.
# மௌனசுவாமி மடம், கும்பகோணம்

கும்பகோணத்தில் உள்ள மடங்களில் ஒன்று **மௌனசாமி மடம்** ஆகும். தஞ்சாவூர்-கும்பகோணம் சாலையில் கும்பகோணம் செல்லும் நகரப்பேருந்துகள் மொட்டை கோபுரத்திற்கு முன்பாக நிற்கும் முதல் நிறுத்தம் மௌனசுவாமி மடம் ஆகும். கும்பகோணம் மௌனசுவாமி மடத்துத்தெருவில் இந்த மடம் உள்ளது. கும்பகோணம் சிங்காரம்செட்டித் தெருவின் வழியாகவும், மேல மேட்டுத் தெரு வழியாகவும் இம்மடத்திற்குச் செல்லலாம்.
# மௌனசுவாமி மடம், கும்பகோணம்

## மௌனசுவாமிகள்

பல ஆண்டுகளுக்கு முன் இங்கிருந்த ஒரு துறவி யாரிடமும் பேசாமல் இருந்ததால் அவர் மௌனசுவாமிகள் என்று அழைக்கப்பட்டுள்ளார். “மௌனப்பரதேசி“ என்றழைக்கப்பட்ட இவர் 1890களில் இம்மாவட்டத்தில் அதிகம் புகழ் பெற்றவராக இருந்துள்ளார். அவர் யாரிடமும் பேசியதில்லை; அவருக்கென்று இருக்க ஓர் இடம் இல்லை. ஆனால் எங்கு சென்றாலும் அவர் வரவேற்கப்பட்டார். அவருக்கு உணவு படைக்கப்பட்டது. தாம் நினைத்தவை கைகூடினால் அவருக்கு முன்பாக தேங்காய் உடைப்பதாக மக்கள் வேண்டிக்கொண்டு அவ்வாறு செய்யும் வழக்கம் இருந்தது.
# மௌனசுவாமி மடம், கும்பகோணம்

## சமாதி

அவர் சமாதியடைந்தபிறகு அவருடைய சீடருக்கு அன்பளிப்பாக வழங்கப்பட்ட பொருட்களைக் கொண்டு அச் சீடரால் மௌனசுவாமி சமாதியின்மீது ஒரு மடம் கட்டப்பட்டது. அந்தச் சமாதி அனைவராலும் வழிபடப்படுகிறது. அவருடைய படம் அந்த சமாதியில் காட்சிக்கு வைக்கப்பட்டுள்ளது. அவர் சமாதியடைந்த இடமே மௌனசுவாமி மடமாக உள்ளது. அண்மைக்காலமாக இங்கு சிறப்புப் பூசைகள் நடைபெற்று வருகின்றன.
# மௌனசுவாமி மடம், கும்பகோணம்

## பிற மடங்கள்

கும்பகோணத்தில் உள்ள பிற மடங்கள் சங்கர மடம், வீர சைவ மடம் மற்றும் விஜேந்திரசுவாமி மடம் ஆகியவையாகும். இஷ்டகா மடம் என ஒரு மடம் இருந்தததாகக் கூறப்பட்டாலும் அதற்கான சான்று தற்போது கும்பகோணத்தில் எங்கும் காணப்பெறவில்லை.
# மௌனசுவாமி மடம், கும்பகோணம்

## பாடகச்சேரி சுவாமி

இவரைப் போலவே கும்பகோணத்தில் இருந்த மற்றொருவர் பாடகச்சேரி சுவாமிகள் எனப்படும் பாடகச்சேரி ஸ்ரீஇராமலிங்க சுவாமிகள் ஆவார்.
அவர் சிறுகச் சிறுக பொருள் சேர்த்து, நாகேஸ்வரர் கோயிலை திருப்பணி செய்து 1923ஆம் ஆண்டு கும்பாபிஷேகம் செய்துவைத்தார்.
# பாக்கித்தான் துடுப்பாட்ட அணியின் இலங்கைச் சுற்றுப்பயணம், 2014

**பாக்கித்தான் துடுப்பாட்ட அணியின் இலங்கை சுற்றுப்பயணம்** 2014 ஆகத்து 6 தொடக்கம் 2014 ஆகத்து 30 வரை இடம்பெற்றது. இச்சுற்றுப் பயணத்தின் போது பாக்கித்தான் துடுப்பாட்ட அணி இலங்கை அணிக்கு எதிராக இரண்டு-தேர்வுப் போட்டிகளிலும், பின்னர் மூன்று-ஒருநாள் போட்டிகளிலும் பங்குபற்றியது. இதற்கு மேலதிகமாக பாக்கித்தான் அணி முன்னோட்டப் போட்டிகளாக ஒரு ஒருநாள் முதல்-தரத் துடுப்பாட்டப் போட்டியிலும் பங்குபற்றியது. இலங்கை அணி தேர்வுத்தொடரில் 2-0 என்ற கணக்கிலும், ஒருநாள் தொடரில் 2-1 என்ற கணக்கிலும் வெற்றி பெற்றது.  
இலங்கை வீரர் மகேல ஜயவர்தனவிற்கு இம்முறை இடம்பெறும் தேர்வுப் போட்டிகள் அவர் விளையாடிய கடைசிப் போட்டிகள் ஆகும். இவர் தேர்வுப் போட்டிகளில் இருந்து விலகவிருப்பதாக 2014 சூலையில் அறிவித்தார்.  
இரண்டாவது தேர்வுப் போட்டியின் இரண்டாம் இன்னிங்சில் இலங்கைப் பந்து வீச்சாளர் ரங்கன ஹேரத் 127 ஓட்டங்களுக்கு 9 விக்கெட்டுகளைக் கைப்பற்றினார். இதுவே இடக்கை-பந்துவீச்சாளர் ஒருவரின் மிகத்திறமையான ஆட்டம் ஆகும்..
!
!
!
|-
- அஞ்செலோ மாத்தியூஸ் (த)
- லகிரு திரிமான்ன (துத)
- உபுல் தரங்க
- கவ்சால் சில்வா
- குமார் சங்கக்கார
- மகேல ஜயவர்தன
- நிரோசன் டிக்வெல்ல
- கிதுருவன் விதானகே
- ரங்கன ஹேரத்
- தில்ருவன் பெரேரா
- சுரங்க லக்மால் (விளையாடவில்லை)
- சமிந்த எரங்கா
- தம்மிக பிரசாத்
- சானக்க வெலகெதர
- நுவான் பிரதீப்
- மிஸ்பா-உல்-ஹக் (த)
- அகமது செசாத்
- குர்ராம் மன்சூர்
- சான் மசூத்
- அசார் அலி
- யூனிஸ் கான்
- அசாத் சஃபீக்
- உமர் அக்மல்
- சப்ராஸ் அகமது (wk)
- சயீத் அஜ்மல்
- அப்துல் ரெகுமான்
- முகம்மது தல்ஹா
- ஜுனைத் கான்
- ரகாத் அலி
- வகாப் ரியாஸ்
- அஞ்செலோ மாத்தியூஸ் (த)
- லகிரு திரிமான்ன
- திலகரத்ன டில்சான்
- உபுல் தரங்க
- குமார் சங்கக்கார (விக்)
- மகேல ஜயவர்தன
- தினேஸ் சந்திமல்
- அசான் பிரியஞ்சன்
- லசித் மாலிங்க
- நுவன் குலசேகர
- தம்மிக பிரசாத்
- ரங்கன ஹேரத்
- சீக்குகே பிரசன்னா
- சுராஜ் ரன்தீவ்
- திசாரா பெரேரா
- மிஸ்பா-உல்-ஹக் (த)
- அகமது செசாத்
- சர்ஜீல் கான்
- முகம்மது ஹஃபீஸ்
- சொகாயிப் மக்சூத்
- யூனிஸ் கான்
- சாகித் அஃபிரிடி
- உமர் அக்மல்
- பவாட் ஆலம்
- சப்ராஸ் அகமது (wk)
- சயீத் அஜ்மல்
- அன்வர் அலி
- முகம்மது தல்ஹா
- ஜுனைத் கான்
- சுல்பிக்கார் பாபர்
- வகாப் ரியாஸ்
|}
# பாக்கித்தான் துடுப்பாட்ட அணியின் இலங்கைச் சுற்றுப்பயணம், 2014

## தேர்வுத் தொடர்

### முதல் தேர்வு

---
---
# எண்ணங்களின் சங்கமம்

**எண்ணங்களின் சங்கமம்** என்று சுருக்கமாக வழங்கப்படும் **என். டி. எஸ். ஓ** (NETWORKING AND DEVELOPMENT CENTRE FOR SERVICE ORGANIZATIONS-NDSO ) எனும் அமைப்பு ஆதரவற்றோர், மனநலம் பாதிக்கப்பட்டோர், முதியோர் எனப் பலதரப்பட்ட மக்களுக்கு உதவுவதில் ஈடுபட்டுள்ள 800 தன்னார்வத் தொண்டு நிறுவனங்கள் இணைந்த தன்னார்வ இயக்கம்.இது, ஒரே சமுதாய சிந்தனை கொண்ட பலவிதமான பின்னணிக் கொண்டோரும் கலந்த அமைப்பாகும். இவ் வமைப்பினர் இணைந்து உரையாடும் நிகழ்ச்சிகளும் ’எண்ணங்களின் சங்கமம்’ என்று வழங்கப்படுகின்றன.
# எண்ணங்களின் சங்கமம்

## உருவாக்கம்

2005 ஆம் ஆண்டு இந்த அமைப்பு உருவாக்கப்பட்டது. ஆர். எஸ். எஸ் இயக்கத்தின் தொண்டர் சிவராம்ஜி சிந்தனையில் உருவான அமைப்பு இது. மற்றும் தலைவர் அழகர் ராமானுஜம் ஆவார்.
# எண்ணங்களின் சங்கமம்

## கலந்துரையாடல்கள்

ஆண்டுதோறும் நடைபெறும் ஆண்டு விழா தவிர சென்னை, பாண்டிச்சேரி, கோயம்புத்தூர், திருச்சி, குற்றாலம் எனப் பல இடங்களிலும் இவ்வமைப்பின் உறுப்பு அமைப்பினர் கலந்துரையாடுகின்றனர்.
# எண்ணங்களின் சங்கமம்

## விருதுகள்

இந்த அமைப்பின் ஆண்டுவிழாக்களின் போது பலநிலைகளில் தொண்டாற்றிய சிறந்த தொண்டர்களுக்கு விருதுகள் வழங்கப்படுகின்றன.  
விருது பெற்றவர்கள் சிலர்:
- என்.டி.எஸ்.ஓ வின் 2010ஆம் ஆண்டின் சிறந்த சமூக தொண்டர் விருது கே. ஏ. மாணிக்கத்திற்கு வழங்கப்பட்டது.
- 2013 ஆம் வருடத்திற்கான விருது ’ஒரு ரூபாய்க்கு ஒரு உயிர்’ என்ற அமைப்பை உருவாக்கி் இதய அறுவை சிகிச்சைக்கு 1000 பேருக்கு மேல் உதவிய கோயம்புத்தூர் பகுதியின் காஜா மொஹைதீனுக்கு வழங்கப்பட்டது.
- சென்னையில் ஜூலை 1, 2014 இல் இவ்வமைப்பால் நடத்தப்பட்ட சுவாமி விவேகானந்தரின் 150வது பிறந்த நாள் விழா சமயம் தங்கள் செயல்களால் சமுதாயத்தில் மாற்றத்தைக் கொணரும் நூறு இளைஞர்கள் இவ்வமைப்பின் சார்பில் விருது பெற்றனர்.
# ஜேங்க் ஜா-இயோன்

**ஜேன்ங் ஜா-இயோன்** (ஆங்கிலம்: Jang Ja-yeon ஜனவரி 25, 1980 – மார்ச் 7, 2009) ஒரு தென் கொரிய நடிகை. 2009 ஆம் ஆண்டு ’பாய்ஸ் ஓவர் பிளவர்ஸ்’ என்ற தொலைக்காட்சித் தொடரில் நடித்துக் கொண்டிருந்தபோது, மனஅழுத்தத்தால் பாதிக்கப்பட்டு தற்கொலை செய்து கொண்டார். இவரது மனஅழுத்தமும் மரணமும் துறைசார்ந்த நபர்களால் இவர் பாதிக்கப்பட்டதால் ஏற்பட்டது என்பதறிந்து தேசிய அளவில் பரபரப்பு ஏற்பட்டது.
# சுமால் சேஞ்ச் (நூல்)

**சுமால் சேஞ்ச்** (Small Change: It's the Little Things in Life That Make a Big Difference!) ஆங்கிலத்தில் வெளியான நூல். பெரிய மாற்றங்களை உருவாக்குவதில் சிறிய மாற்றங்களுக்கு உள்ள முக்கியத்துவத்தைக் கூறும் நூல். குளிர்பானங்களுக்கு பதில் நீரை ஒரு நாளின் ஒரு வேளையில் அருந்துவதன் மூலம் 500 டாலர் வரை சேமிக்கலாம் என்றும், 50000 கலோரியைத் தவிர்க்க முடியும் என்றும், இவற்றைப் போன்ற எளிய வழிகளையும் தெரிவிக்கிறது. இதை சூசனும் லேரி டெர்கெல்லும் எழுதியுள்ளனர்.
# சுமால் சேஞ்ச் - வொய் பிசினஸ் வோன்ட் சேவ் த வேர்ல்ட்

**சுமால் சேஞ்ச்: வொய் பிசினஸ் வோன்ட் சேவ் த வேர்ல்ட்** என்னும் நூலை மைக்கேல் எட்வர்ட் எழுதினார். இவர் ஃபோர்ட் நிறுவன அமைப்பின் முன்னாள் தலைவராக இருந்தவர். சமூக ஆர்வலராக அடையாளப்படுத்திக் கொள்கிறார். ஆசிரியரின் அனுபவங்களின் மூலம் கார்ப்பரேட் நிறுவனங்களின் தன்னார்வ செயல்பாடுகள், மக்கள் மத்தியில் எதிர்பார்க்கும் விளைவினை ஏற்படுத்தத் தவறுவதையும், அந்நிறுவனங்களின் சமுதாய நலக் கண்ணோட்டங்கள் மீது மக்களுக்கு உள்ள நம்பிக்கை இன்மையையும் குறிப்பிடும் நூல். தனிமனித மக்களின் மன மாற்றங்களால் சரியான தீர்வு ஏற்படும் என்றும், இதற்கு எதிரான கார்ப்பரேட் நிறுவனங்களின் தீர்வு முறைகள் கேடு செய்யும் சூழல் நிலவுவதையும் இந்நூல் சுட்டுகிறது.
# சுமால் சேஞ்ச் - வொய் பிசினஸ் வோன்ட் சேவ் த வேர்ல்ட்

## ஆசிரியர் குறிப்பு

இந் நூல் ஆசிரியர் மைக்கேல் எட்வர்ட் ஜாம்பியா, கொலம்பியா, இந்தியா, இங்கிலாந்து, அமெரிக்கா உட்பட பல நாடுகளில் வசித்தும் பணியாற்றியும் இருப்பவர். ஆக்ஸ்போர்டு பல்கலைக்கழகத்தில் பட்டம் பெற்றவர். உலக வங்கியிலும் பல்வேறு தன்னார்வ அமைப்புகளிலும் பணியாற்றியவர்.
# பணி ஓய்வு

**பணி ஓய்வு** (Retirement from Service) என்பது குறிப்பிட்ட வயது எய்திய ஊழியரை, அவர் செய்யும் பணியிலிருந்து பணி வழங்குபவர் முற்றிலுமாக விடுவிப்பதாகும்.
# பணி ஓய்வு

## இந்தியாவில் பணி ஓய்வு வகைகள்

### வயது முதிர்வு ஓய்வு

இந்தியாவின் நடுவண் அரசின் ஊழியர்களின் ஓய்வு வயது 60 ஆக உள்ளது. தமிழ்நாடு அரசுத் துறையில் பணிபுரிபவர் எனில் 58 வயது நிறைவடைந்ததும் அரசுப்பணியிலிருந்து ஓய்வு பெறவேண்டும். எனினும் அடிப்படை பணிபுரிபவர் என்றால் 60 வயது முடிந்தவுடன் ஓய்வு பெறவேண்டும். இவ்வாறு நியமிக்கப்பட்ட வயதடைந்து ஓய்வு பெறுபவர்களுக்கு வழங்கப்படும் ஓய்வு, “வயது முதிர்வு ஓய்வு” (Retirement on Superannuation) எனப்படும்.
# பணி ஓய்வு

## இந்தியாவில் பணி ஓய்வு வகைகள்

### விருப்ப ஓய்வு

ஒரு அரசு ஊழியர் 58 அல்லது 60 வயது முடிவதற்கு முன்னர் தானாகவே முன்வந்து விருப்பத்தின் பேரில் ஓய்வு பெறுவதற்கு வழங்கப்படுவது “விருப்ப ஓய்வு” (Voluntary Retirement) ஆகும்.
# பணி ஓய்வு

## இந்தியாவில் பணி ஓய்வு வகைகள்

### கட்டாய ஓய்வு

அரசு ஊழியர் ஒருவருக்குக் குற்றச்சாட்டுகளின் அடிப்படையில் தண்டனை வழங்கப்படுவதற்காக அளிக்கப்படும் ஓய்வு “கட்டாய ஓய்வு” (Compulsury Retirement) எனப்படும்.
# பணி ஓய்வு

## இந்தியாவில் பணி ஓய்வு வகைகள்

### இயலாமை ஓய்வு

மருத்துவக்குழுவின் பரிந்துரையின் அடிப்படையில் ஒரு அரசு ஊழியர் பணிபுரிய இயலாதவர் என்றோ மனநிலை பாதிக்கப்பட்டவர் என்றோ அவருக்கு வழங்கப்படுவது ”இயலாமை ஓய்வு” (Invalid Retirement) எனப்படும்
# பஸ்தியாம்பிள்ளை தியோகுப்பிள்ளை

அதிவணக்கத்துக்குரிய **யாக்கோபு பஸ்தியாம்பிள்ளை தியோகுப்பிள்ளை** (Right Reverend *Jacob Bastiampillai Deogupillai*, 9 ஏப்ரல் 1917 - 25 ஏப்ரல் 2003) என்பவர் இலங்கைத் தமிழ் மதகுருவும், ரோமன் கத்தோலிக்க முன்னாள் யாழ்ப்பாண ஆயரும் ஆவார்.
# பஸ்தியாம்பிள்ளை தியோகுப்பிள்ளை

## ஆரம்ப வாழ்க்கை

தியோகுப்பிள்ளை இலங்கையின் வடக்கே ஊர்காவற்துறையில் கரம்பொன் என்ற ஊரில் 1917 ஏப்ரல் 9 இல் பிறந்தார். கரம்பொன் கன்னியர் மடம், ஊர்காவற்துறை புனித அந்தோனியார் கல்லூரி ஆகியவற்றில் ஆரம்பக் கல்வியைக் கற்றி இடைநிலைக் கல்வியை யாழ்ப்பாணம் சம்பத்தரிசியார் கல்லூரியிலும், உயர்கல்வியை ரோம் நகரில் உள்ள பரப்புரைக் கல்லூரியிலும் தொடர்ந்து இறையியலில் கலாநிதிப் பட்டம் பெற்றார்.
# பஸ்தியாம்பிள்ளை தியோகுப்பிள்ளை

## பணி

1941 டிசம்பரில் தியோகுப்பிள்ளை உரோமை நகரில் குருக்களாகத் தேர்தெடுக்கப்பட்டார். 1991 டிசம்பர் 22 இல் தமது குருத்துவப் பொன்விழாவைக் கொண்டாடிய ஆயர் 1992 ஏப்ரல் 9 இல் இளைப்பாறினார்.
# பிகே (திரைப்படம்)

**பிகே** 2014ஆம் ஆண்டு வெளிவந்த இந்திய நாட்டு இந்தி நகைச்சுவை திரைப்படம். இந்தத் திரைப்படத்தை ராஜ்குமார் ஹிரானி இயக்க, ஆமிர் கான், அனுஷ்கா சர்மா, சுசாந்த் சிங் ராஜ்புத், போமன் இரானி, சஞ்சய் தத் உள்ளிட்ட பலர் நடித்துள்ளார்கள்.
# பிகே (திரைப்படம்)

## கதை

வேற்றுகிரக மனிதனாகிய பிகே (ஆமிர் கான்) பூமியில் இறங்குகிறார். அவரின் விண்கலத்தின் தொலை இயக்கி (ரிமோட் கண்ட்ரோல்) திருட்டுபோனதால் அவர் இராச்சசுத்தானில் மாட்டிக்கொள்கிறார். அதை மீட்க முயலும் போது வானொலி பதிப்பியை மட்டுமே திருடனிடம் இருந்து பெறமுடிகிறது. முதலில் அம்மணமாக இருக்கும் பிகே அது பூமியில் ஒத்துக்கொள்ளப்படாது என்று அறிந்து மகிழுந்தில் இருந்து உடைகளை திருடுகிறார்.  
பிகே பைரோன் சிங்கிடம் (சஞ்சய் தத்) நட்பாகிறார். அவர் பூமியின் நடைமுறைகளை பிகேவுக்கு சொல்லித்தருகிறார். மனிதர்களை தொடுவதன் மூலம் அவர்கள் நினைவுகளை இவர் உள்வாங்குகிறார். ஆனால் தெரியாத அடுத்தவர் மேல் கை வைப்பது அநாகரிகம் என்று பைரோன் சிங் சொல்லுவதால் அப்பழக்கத்தை நிறுத்துகிறார். பிகே அடுத்தவர் மேல் கை வைப்பது காம உணர்ச்சியின் காரணமாக என்று தவறாக புரிந்துகொள்ளும் பைரோன் சிங் அவரை விபச்சார விடுதிக்கு அழைத்து செல்கிறார். விபச்சார பெண் மீது கை வைக்கும் பிகே அப்பெண்ணின் போஜ்புரி மொழியை அறிந்துகொள்கிறார்.  
களவு போன தொலை இயக்கியை கண்டுபிடிக்க டெல்லி செல்லவேண்டும் என்று அடுத்தவர் கூறியதால் டெல்லிக்கு பயணமாகிறார். இவரின் பழக்கவழக்கத்தால் மக்கள் இவரை குடிகாரர் என்று நினைத்து பிகே என்று அழைக்கிறார்கள். சாமியாரிடம் சென்றால் தொலை இயக்கி கிடைக்கும் என இவருக்கு மக்கள் கூறுகிறார்கள். சாமியை அடைய முற்படும் பிகே இந்தியாவின் பல்வேறு சமயங்களால் குழம்புகிறார். பின்பு இவர் தபஸ்வி மகாராஜ் என்னும் சாமியார் (சருப் சுக்லா) தன்னுடைய தொலை இயக்கியை வைத்திருப்பதை கண்டறிகிறார். ஆனால் தபஸ்வி மகாராஜ் தொலை இயக்கியை இமய மலையில் சிவனிடம் இருந்து பெற்றதாக கூறி அதை பிகேவிடம் தர மறுத்துவிடுகிறார். குழப்பமடையும் பிகே தபஸ்வியும் மற்ற சமய தலைவர்களும் கடவுளை சரியான எண்ணில் அழைக்காமல் தவறாக எண்ணை அழைத்து வேறு யாரிடமோ பேசியதால் வேறுபாடுகளையும் பொருளற்ற சடங்குகளையும் பரப்புவதாக எண்ணுகிறார்.  
இதனிடையே தொக்கா நிருபர் ஜக்கு (அனுஷ்கா சர்மா) சர்ஃபராஸ் (சுசாந்த் சிங் ராஜ்புத்) என்பவரிடம் காதல் கொள்கிறார். சர்ஃபராஸ் பாக்கித்தானை சேர்ந்த முசுலிம் என்பதால் அக்காதலுக்கு ஜக்குவின் தந்தை மறுப்பு தெரிவிக்கிறார். தபஸ்வி இக்காதல் நிறைவேறாது என்று ஜக்குவின் தந்தையிடம் கூறுகிறார். திருமண மண்டபத்தில் வேற்றுமைகளை காரணம் கூறி திருமணம் நடக்காது என்று சர்ஃபராஸிடம் இருந்து கடிதம் வருகிறது. இதனால் மனமொடிந்த ஜக்கு இந்தியா திரும்புகிறார். பிகே கடவுள் தொலைந்துவிட்டார் என்று துண்டு வெளியீடுகளை மக்களிடம் கொடுப்பதை பார்க்கிறார். பிகேவின் கதையை கேட்ட ஜக்கு தபஸ்வி ஏமாற்றுக்காரர் என்று மக்களிடம் வெளிப்படுத்தவும் பிகேவின் தொலை இயக்கியை மீட்கவும் திட்டம் வகுக்கிறார்.  
தபஸ்வி பிகேவை தொலைக்காட்சி படப்பிடிப்பு நிலையத்தில் சந்திக்கிறார், இது நேரலையாக ஒளிபரப்படுகிறது. தபஸ்வி தான் கடவுளிடம் நேரடையாக பேசுவதாகவும் சர்ஃபராஸ் ஜக்குவை திருமணம் செய்ய மறுப்பார் என தான் கூறியது போல் நடத்தது அதை உறுதிபடுத்துவதாகவும் சொல்கிறார். ஜக்குவின் நினைவுகளை அறிந்த பிகே அம்மாதிரி கடித்தத்தை சர்ஃபராஸ் எழுதவில்லை என அறிகிறார். ஜக்கு சர்ஃபராஸ் பணிபுரியும் பெல்சியத்திலுள்ள பாக்கித்தான் தூதரகத்தை தொடர்பு கொள்கிறார். சர்ஃபராஸ் இன்னும் ஜக்கு நினைவாக இருப்பதை அறிகிறார். இருவரும் இணைகிறார்கள். தபஸ்வியின் குட்டு வெளிப்படுகிறது. பிகேவிடம் அவரின் தொலை இயக்கியை ஒப்படைக்கிறார்.  
பிகே ஜக்கு மேல் காதல் கொள்கிறார் ஆனால் ஜக்கு சர்ஃபராஸை விரும்புவதால் அதை கூறவில்லை. தன் கிரகத்தில் இருந்து வேண்டும் போது அவர் குரலை கேட்பதற்காக ஜக்குவின் குரலை பதிவு செய்து நிறைய மின்கலங்களுடன் தன் பெட்டியில் வைத்துக்கொள்கிறார்.
# ஸ்ரீமாதா டிரஸ்ட்

ஸ்ரீமாதா டிரஸ்ட் அனைத்து புற்றுநோயாளிகளுக்கும் இலவசத் தங்குமிடமும் உணவும், சிகிச்சையும் வழங்கி உதவும் அமைப்பு. ஸ்ரீமோகன்தேவி ஹிராசந்த் நஹார் என்னும் ராஜஸ்தானியர் புற்று நோய்க்கான இலவசக் காப்பகத்தைச் சென்னையில் அமைத்தார். பணப்பற்றாக்குறையாலும் நிர்வகிக்கத் தகுந்த நிர்வாகிகள் இல்லாததாலும் அடையாறு புற்றுநோய் மருத்துவமனையால் நிர்வகிக்க இயலவில்லை. இதனால் அடையாறு புற்றுநோய் மருத்துவமனையின் செயல் தலைவரும் மருத்துவருமான வி. சாந்தா இதனைப் பராமரிப்பதற்கான அமைப்பை ஏற்படுத்துமாறு காஞ்சி காமகோடி ஜெயேந்திர சரஸ்வதி சுவாமிகளிடம் கேட்டுக்கொண்டார். இதனால் ஸ்ரீமாதா டிரஸ்ட் என்ற அமைப்பு திரு.வி.கிருஷ்ணமூர்த்தியின் தலைமையில் அமைக்கப்பட்டு, காஞ்சி மடத்தின் சார்பில் ஒரு லட்சம் ரூபாய் நன்கொடையும் வழங்கப்பட்டது. இந்த அமைப்பு 1954 ஆம் ஆண்டிலிருந்து இயங்கி வருகிறது.
# பட்டுக்கோட்டை ஸ்ரீரங்கநாதசுவாமி திருக்கோயில்

**பட்டுக்கோட்டை ஸ்ரீரங்கநாதசுவாமி கோயில்** நின்ற கோலத்தில் ஸ்ரீரங்கநாதசுவாமி அமைந்திருக்கும் தலம். தமிழ்நாடு மாநிலத்தில் அமைந்துள்ள தஞ்சாவூர் மாவட்டத்திலுள்ள பட்டுக்கோட்டையில் அமைந்துள்ளது.
தமிழகத்தின் இருண்டகாலத்தில் இடிக்கப்பட்ட கோவில்களில் இதுவும் ஒன்று. சிதிலமடைந்த நிலையிலுள்ள இக் கோயிலின் புனரமைப்புப் பணிகள் மேற்கொள்ளப்பட்டு வருகிறது.
# பட்டுக்கோட்டை ஸ்ரீரங்கநாதசுவாமி திருக்கோயில்

## கல்வெட்டுத் தகவல்கள்

சோழப்பேரரசர்கள் காலத்தில் *சோழமண்டலத்து இராஜ இராஜ வளநாட்டு பரண்டையூர் நாட்டு செல்லூர்* என்றும் அதன்பின் மூன்றாம் குலோத்துங்க சோழன் பாண்டிய மன்னனைத் தோற்கடித்த நினைவாகவும், நான்கு வேதங்களிலும் சிறந்த நானூறு குடும்பங்கள் இவ்வூரில் இருந்து வந்ததாலும் ’*பாண்டியனை வெண்கொண்ட சோழ சதுர்வேத மங்கலம்* என்றும் பெயர் ஏற்பட்டது. பின்னர் நாயக்கர் காலத்தில் ’பட்டு மழவராயர்’ எனும் கள்ளர் குழுத்தலைவன் வாழ்ந்ததாகவும் அவரால் கோட்டைக் கட்டப்பட்டதாகவும் தஞ்சை அரசுப் பதிவேட்டில் கூறப்பட்டுள்ளது.
# சதுரங்கக் காய்

**சதுரங்கக் காய்கள்** (*Chess pieces*) என்பன சதுரங்க விளையாட்டில் சதுரங்கப் பலகை மீது வைத்து விளையாடுவதற்கான காய்கள் ஆகும். ஆறு வகையான காய்கள் சதுரங்க விளையாட்டில் பயன்படுகின்றன. ஒவ்வொரு காயும் பலகையில் நகரும் முறைக்கமைய, அவற்றின் பெறுமதிகள் வேறுபடுகின்றன. இருவர் விளையாடும் இவ்விளையாட்டில் தொடக்கத்தில் ஒவ்வொருவருக்கும் பலகையில் பின்வருமாறு காய்கள் அடுக்கப்பட்டு இருக்கும்:  
- 1 அரசன்
- 1 அரசி
- 2 கோட்டைகள்
- 2 அமைச்சர்கள்
- 2 குதிரைகள்
- 8 காலாள்கள்  
, இடமிருந்து வலமாக: காலாள், கோட்டை, குதிரை, அமைச்சர், அரசி, அரசன்]]
# சதுரங்கக் காய்

## சொற்கள்

சதுரங்கத்தில், "காய்" (piece) என்பது சூழ்நிலையைப் பொறுத்து மூன்று விதமாகப் பொருள் கொள்ளப்படுகிறது.
1. இது பொதுவாக ஆறு வகைக் காய்களில் எதையும் குறிக்கக்கூடும்.
1. விளையாட்டின்போது காலாட்களைத் தவிர பிற காய்களை மட்டுமே காய்கள் என்று குறிப்பிடுவது உண்டு. இக்காய்களை மூன்று பிரிவுகளாகப் பிரிக்கலாம். முதலாவது அரசியும் கோட்டையும், இரண்டாவது அமைச்சரும் குதிரையும், மற்றது அரசன்.
1. விளையாட்டில் "வெல்லும் காய்", "தோற்கும் காய்" போன்ற பயன்பாடுகள் உண்டு. இவ்வேளைகளில் "காய்" என்பது அமைச்சர் அல்லது குதிரையையே குறிக்கும். அரசி, கோட்டை, காலாள் ஆகியவற்றை அவற்றின் பெயரைப் பயன்படுத்தி "வெல்லும் அரசி", "தோற்கும் கோட்டை" என்றவாறே குறிப்பிடுவர்.
1. அரசி மற்றும் கோட்டைகளை பெருங் காய்கள் என்றும் அமைச்சர் மற்றும் குதிரைகள் சிறுங் காய்கள் என்றும் பொதுவாக குறிப்பிடுவதும் உண்டு.
சூழ்நிலைகளைப் பொறுத்தே காய் என்பதன் பொருள் விளக்கம் பெறுகிறது.
# சதுரங்கக் காய்

## நகர்வுகள்

ஒவ்வொரு காயும் பலகையில் வெவ்வேறு விதமாக நகர்கின்றது.  
- கோட்டை, வெறுமையான கட்டங்களில் முன்னோக்கியோ, பின்னோக்கியோ, இடமோ, வலமோ ஒரு நேர்கோட்டில் எவ்வளவு தூரமும் நகரக்கூடியது.  
- அமைச்சர், வெறுமையான கட்டங்களில் மூலைவிட்டத் திசையிலான நேர்கோட்டில் எவ்வளவு தூரமும் நகரலாம்.  
- அரசி, வெறுமையாக உள்ள கட்டங்களில் எந்தத் திசையிலும் வேண்டிய அளவு தூரம் நகர முடியும்.  
- அரசன், கட்டங்கள் வெறுமையாக இருந்தால் எந்தத் திசையிலும் ஒரு கட்டம் மட்டுமே நகரக்கூடும்.  
- குதிரை, 2 x 3 கட்ட அளவு கொண்ட நீள்சதுரத்தில் ஒரு மூலையில் இருந்து எதிர் மூலைக்கு நகரும். அதாவது "ட" வடிவம்.  
- காலாள் பொதுவாக முன்னோக்கி ஒரு கட்டம் மட்டுமே நகரும். விரும்பினால், முதல் நகர்வின் போது முன்னோக்கி இரண்டு கட்டங்கள் நகரச் சதுரங்க விதிமுறைகளில் வழியுண்டு. ஆனால், முன்னோக்கிய மூலைவிட்டத் திசைகளில் அடுத்த கட்டத்தில் எதிரிக்காய் இருக்கும்போது காலாள் மூலைவிட்டத் திசையில் ஒரு கட்டம் நகர்ந்து அதனை வெட்ட முடியும்.
# வழுவூர் பி. இராமையா பிள்ளை

**வழுவூரார்** எனச் சிறப்புடன் அழைக்கப்பட்ட **வழுவூர் பி. இராமையா பிள்ளை** (Vazhuvoor P. Ramaiyah Pillai, 1910 - 1979) தமிழ்நாட்டைச் சேர்ந்த பிரபலமான பரத நாட்டிய ஆசிரியர்.
# வழுவூர் பி. இராமையா பிள்ளை

## ஆரம்ப வாழ்க்கை

பெற்றோர்: பார்த்திபன் - பாக்யத்தம்மாள். நட்டுவாங்கம், பரதநாட்டியக் கலைகளை தனது தாய் மாமன் மாணிக்க நட்டுவாங்கனாரிடம் இராமையா பிள்ளை கற்றார்.
# வழுவூர் பி. இராமையா பிள்ளை

## கலை வாழ்க்கை

பரதநாட்டியத்தில் புதிய முயற்சிகளை மேற்கொண்டதற்காக இவர் பாராட்டப்படுகிறார். இராம நாடக கிருதிகள், தியாகராய சுவாமிகளின் கிருதிகள், பாரதியார் பாடல்கள், குற்றாலக் குறவஞ்சி, அருணாச்சலக் கவிராயர் பாடல்கள், ஊத்துக்காடு வெங்கட சுப்பைய்யரின் பாடல்கள் என்பனவற்றை பரதநாட்டியத்தில் இடம்பெறச் செய்தார். ஆங்கிலேய அரசாங்கம் பாரதியாரின் பாடல்களை தடை செய்திருந்த காலத்தில், தனது மாணவர்களை அப்பாடல்களுக்கான நாட்டியத்தை மேடைகளில் நிகழ்த்தும்படி செய்தார்.
# வழுவூர் பி. இராமையா பிள்ளை

## கலை வாழ்க்கை

### இசைச் சந்ததியினர்

இவரின் மூத்த மகன் சாம்ராஜ் ஆவார். இளைய மகன் மாணிக்க விநாயகம் ஆவார்.
# வழுவூர் பி. இராமையா பிள்ளை

## கலை வாழ்க்கை

### இவரின் குறிப்பிடத்தக்க மாணவர்கள்

- பத்மினி
- லலிதா
- வைஜயந்திமாலா
- ஈ. வி. சரோஜா
- பத்மா சுப்ரமணியம்
- எல். விஜயலட்சுமி
- குமாரி கமலா
- கமலா இலக்சுமணன்
- கனகா சிறீனிவாசன்
- நடனக் கல்வியாளர் சுஜாதா விஜயராகவன்
- சித்ரா விசுவேசுவரன்
- ரமணத்திலகம் (இவர், கவிஞர் வாலியின் மனைவியாவார்)
# வழுவூர் பி. இராமையா பிள்ளை

## திரைத்துறைக்கான பங்களிப்பு

மீரா திரைப்படத்தில் இடம்பெற்ற நடனக் காட்சிகளை இவர் அமைத்திருந்தார்.
# வழுவூர் பி. இராமையா பிள்ளை

## பெற்ற விருதுகள்

- இசைப்பேரறிஞர் விருது, 1961. வழங்கியது: தமிழ் இசைச் சங்கம், சென்னை.
- சங்கீத நாடக அகாதமி விருது, 1966. வழங்கியது: சங்கீத நாடக அகாதமி
- சங்கீத கலாசிகாமணி விருது, 1979
- பத்மசிறீ
- கலைமாமணி விருது
- நாட்டிய கலா கேசரி
# லயன்ஸ் கேட் என்டேர்டைன்மென்ட்

**லயன்ஸ் கேட் என்டேர்டைன்மென்ட்** இது ஒரு கானடா மற்றும் அமெரிக்க நாட்டு பொழுதுபோக்கு நிறுவனமாகும். இந்த நிறுவனம் ஜூலை 3, 1977ஆம் ஆண்டு துவங்கப்பட்டது. இதன் தலைமையகம் வான்கூவர் பிரித்தானிய கொலம்பியாவில் அமைந்துள்ளது.
# லயன்ஸ் கேட் என்டேர்டைன்மென்ட்

## திரைப்படங்கள்

தயாரித்து மற்றும் விநியோகம் செய்த சில திரைப்படங்கள்:
- எண்டர்ஸ் கேம்
- த ஹங்கர் கேம்ஸ் கட்சிங் பயர்
- ஐ, பிராங்கென்ஸ்டைன்
- தி எக்ஸ்பெண்டபில்ஸ் 3
# யுடிவி மோஷன் பிக்சர்ஸ்

**யுடிவி மோஷன் பிக்சர்ஸ்** ஒரு இந்திய நாட்டுத் திரைப்பட நிறுவனமாகும். இந்த நிறுவனம் தமிழ், ஹிந்தி, தெலுங்கு மற்றும் மலையாளம் மொழித் திரைப்படங்களைத் தயாரித்து மற்றும் விநியோகம் செய்கின்றது.
# யுடிவி மோஷன் பிக்சர்ஸ்

## திரைப்படங்கள்

### கோலிவுட் திரைப்படங்கள் (தமிழ்)

| ஆண்டு | திரைப்படம் | இணை தயாரிப்பு |  |
| --- | --- | --- | --- |
| 2021 | லக்ஸோ ஜூனியர் இடது பந்து | பிக்சார் |  |
| 2014 | அஞ்சான் | திருப்பதி பிரதர்ஸ் |  |
| நான் சிகப்பு மனிதன் | விஷால் பிலிம் பேக்டரி |  |  |
| 2013 | சேட்டை |  |  |
| தீயா வேலை செய்யணும் குமாரு | அவ்னி சினிமாக்ஸ் |  |  |
| 2012 | வேட்டை | திருப்பதி பிரதர்ஸ் |  |
| வழக்கு எண் 18/9 | திருப்பதி பிரதர்ஸ் |  |  |
| கலகலப்பு | அவ்னி சினிமாக்ஸ் |  |  |
| தாண்டவம் |  |  |  |
| 2011 | தெய்வத்திருமகள் | ராஜகாளியம்மன் மீடியாஸ் |  |
| முரண் | டிரீம் தியேட்டர்ஸ் |  |  |
| 2009 | உன்னைப்போல் ஒருவன் | ராஜ்கமல் பிலிம்ஸ் இன்டர்நேசனல் |  |
| 2008 | பொய் சொல்ல போறோம் | ஃபோர் பிரமே பிக்சர்ஸ் |  |
| 2007 | கண்ணாமூச்சி ஏனடா | ராடன் மீடியா வோர்க்ஸ் மற்றும் பிரமிட் சாய்மீரா | } |
# மன்னார் கத்தோலிக்க மறைமாவட்டம்

**மன்னார் கத்தோலிக்க மறைமாவட்டம்** (*Diocese of Mannar*, ) என்பது இலங்கையின் வட-மேற்கே அமைந்துள்ள ரோமன் கத்தோலிக்க மறைமாவட்டம் ஆகும். இம்மறைமாவட்டம் மன்னார், முருங்கன், மடு, வவுனியா ஆகிய நான்கு பிராந்திய மாவட்டங்களைக் (deanery) கொண்டுள்ளது. 1981 இல் உருவாக்கப்பட்ட இம்மறைமாவட்டத்தின் தற்போதைய ஆயர் இராயப்பு யோசப் ஆவார்.
# மன்னார் கத்தோலிக்க மறைமாவட்டம்

## மன்னார் ஆயர்கள்

| 1வது | தோமசு சௌந்தரநாயகம் | align=1981 | align=1992 |  |
| --- | --- | --- | --- | --- |
| 2nd | இராயப்பு யோசப் | align=1992 | align= | } |
# சுடோமு யாமகுச்சி

**சுடோமு யாமகுச்சி** (*Tsutomu Yamaguchi*, **த்சுடோமு யாமகுச்சி**, மார்ச் 16, 1916 – சனவரி 4, 2010) என்பவர் இரண்டாம் உலகப் போரின் போது இரோஷிமா மற்றும் நாகசாகி அணுகுண்டு வீச்சுகளில் இருந்து உயிர் பிழைத்த ஒரே மனிதர் ஆவார். ஏறத்தாழ 160 பேர் இரண்டு குண்டு வீச்சிலும் பாதிக்கப்பட்டு உயிர்பிழைத்திருந்தாலும், சப்பானிய அரசால் அதிகாரப்பூர்வமாக இரு குண்டு வீச்சிலும் தப்பியவர் என்று இவர் மட்டுமே அறிவிக்கப்பட்டார்.  
நாகசாக்கியில் வசித்து வந்த யாமகுச்சி 1945 ஆகத்து 6 இல் மிட்சுபிசி நிறுவனத்திற்காகப் பணி நிமித்தம் இரோசிமா சென்றிருந்த போது காலை 08:15 மணிக்கு அந்நகரம் மீது அணுக்குண்டு போடப்பட்டு காயமடைந்தார். அடுத்த நாள் நாகசாக்கி வந்த அவர் காயங்களுக்கிடையேயும் ஆகத்து 9 இல் பணிக்குச் சென்றார். அந்நாளிலேயே நாகசாக்கி மீது இரண்டாவது அணுக்குண்டு வீசப்பட்டது.  
பின்னாளில் இவர் தனது அனுபவங்களை தொகுத்து (*Ikasareteiru inochi*) என்ற புத்தகத்தை எழுதினார்.  
ஜனவரி 4, 2010 அன்று தனது 93வது அகவையில் வயிற்று புற்றுநோயால் இவர் இறந்தார்.
# ஆத்தூர்க் கோட்டை

**ஆத்தூர் கோட்டை** (*Attur Fort*) கெட்டி முதலியார் மரபினரால் 16ம் நூற்றாண்டின் பிற்பகுதியிலிருந்து, 17ஆம் நூற்றாண்டின் பிற்பகுதி வரை ஆளப்பட்டது. இவர்களே, ஆத்தூரில் கோட்டையைக் கட்டினார்கள். கி.பி. 1689ல் மைசூரை ஆண்ட சிக்க தேவராயர் இப்பகுதியைப் பிடித்தார். பின்னர் இது அயிதர் அலியின் ஆட்சிப் பகுதியாக மாறியது. 1792ல் மூன்றாம் மைசூர் போரின் போது ஆத்தூர், திப்புவிடமிருந்து ஆங்கிலேயர் வசம் மாறியது. ஆங்கிலேயர் ஒரு இராணுவத் தொகுப்பை, இங்கு 1799 ஆம் ஆண்டு வரை வைத்திருந்தார்கள். பிறகு 1824 வரை ஆயுதங்களின் கிட்டங்கித் தளமாக விளங்கியது. அதன் பின்னர் அந்த மதிப்பையும் இது இழந்தது.
# ஆத்தூர்க் கோட்டை

## கோட்டையின் விவரம்

இக்கோட்டை 62 ஏக்கர்கள் அளவுடையது.(250,000 சதுரமீட்டர்கள்/m2) கோட்டையின் சுவர்கள் ஏறத்தாழ 30அடி (9.1 மீ) உயரமும், 15 (4.6 மீ) அடி அகலமும் உடையதாக உள்ளது.
# ஆத்தூர்க் கோட்டை

## இன்றைய நிலை

இக்கோட்டை தமிழ்நாடு அரசின் தொல்லியல் துறைக் கட்டுபாட்டில் இருக்கிறது. இருப்பினும், கோட்டையின் உள்ளே ஆயிரம் ஆண்டுகள் பழமை வாய்ந்த சிவன் ஆலயமும், திருமால் ஆலயமும் உள்ளன. மேலும், 25 ஆண்டுகளுக்கு முன் கட்டப்பட்ட, ஐயனார் ஆலயமும் உள்ளது. கோட்டையின் பெரும்பகுதி குடியிருப்புகளாக மாறியுள்ளன. குறிப்பிட்ட சில பகுதிகள் மட்டுமே, அரசின் கட்டுபாட்டு எல்லைக்குள் இருப்பினும், சிதிலமடைந்து வருகிறது. அவ்வப்போது அரசுத்துறையும் பராமரிப்புப் பணிகளை மேற்கொள்கிறது.
# கதை திரைக்கதை வசனம் இயக்கம்

**கதை திரைக்கதை வசனம் இயக்கம்** 2014 ஆம் ஆண்டு ஆகத்து 15-ம் நாள் வெளியான இந்தியத் தமிழ்த் திரைப்படம் ஆகும். இத்திரைப்படத்தின் இயக்குநர் மற்றும் கதையாசிரியர் ரா. பார்த்திபன். இத்திரைப்படம் கே. சந்திரமோகனால் தயாரிக்கப்பட்டது.
# கதை திரைக்கதை வசனம் இயக்கம்

## கதை :

திரைப்பட இயக்குநராக முயற்சி செய்யும் தமிழ் அவருடைய வாழ்க்கையில் நிறைய பிரச்சனைகளை சந்திக்கிறார். ஆனால் அவரும் அவருடைய குழுவினரும் ஒரு நல்ல கதையை எழுத முயற்சி செய்கின்றனர். தமிழ் அவருடைய தனிப்பட்ட வாழ்க்கையில் நடந்த விஷயங்களையும் சந்தித்த மனிதர்களையும் கொண்டு கற்பனை கலந்து ஒரு கதையை எழுதுகிறார். இந்த கதையை தயாரிப்பாளரிடம் கொண்டு சேர்த்துவிட்டு அவருடைய முடிவை தெரிந்துகொள்ள காத்திருக்கிறார்.
# கதை திரைக்கதை வசனம் இயக்கம்

## நடிகர்கள்

- சந்தோஷ் பிரதாப் - தமிழ்
- அகிலா கிசோர் - தக்சா
- தினேஸ் நடராஜன் - அர்விந்த்
- லல்லு பிரசாத் - மூர்த்தி
- சத்தியா ஜெகன்னாதன் - சுருளீ
- விஜய் ராம் - முரளி
- மகாலட்சுமி - தீபா
- தம்பி ராமையா - சீனு
- சந்த்ர அமி
- ஏ. எல். அழகப்பன்  
சிறப்புத்தோற்றங்கள் (அகர வரிசைப்படி):  
- ஆர்யா
- அமலா பால்
- பரத்
- ஸ்ரீகாந்த்
- சேரன்
- தனஜ்ஜயன் கோவிந்
- இனியா
- ஐஸ்வர்யா ராஜேஷ்
- பிரகாஷ் ராஜ்
- சாந்தனு பாக்யராஜ்
- ரூபா சிறீ
- டாப்சி பன்னு
- விஜய் சேதுபதி
- விமல்
- விஷால்
# சோனி பிக்சர்ஸ் கிளாசிக்

**சோனி பிக்சர்ஸ் கிளாசிக்** இது ஒரு அமெரிக்க நாட்டு பொழுதுபோக்கு நிறுவனமாகும். இந்த நிறுவனம் டிசம்பர் 1992ஆம் ஆண்டு துவங்கப்பட்டது. இதன் தலைமையகம் நியூயார்க் நகரம், நியூ யோர்க் மாநிலம், ஐக்கிய அமெரிக்காவில் அமைந்துள்ளது. இந்த நிறுவனம் பல திரைப்படங்களை தயாரித்து உலகம் முழுவதும் விநியோகம் செய்கின்றது. இந்த நிறுவனத்தின் இணை தலைவர்களாக மைக்கேல் பார்க்கர் மற்றும் டாம் பேர்னார்ட் உள்ளார்கள்.
# ஜெ. பிரபாகர்

**ஜெ. பிரபாகர்** எண்ணங்களின் சங்கமம் அமைப்பின் நிறுவனர், ஓவியர், சமூக ஆர்வலர் மற்றும் செயற்பாட்டாளர் எனப் பன்முகப் பரிமாணம் கொண்டவர். இவர் ’அசோக் லிலேண்ட்’ இல் பணிபுரிந்தவர். ஓவியர்கள் வட்டத்தில் ஜெ. பி (J. P) என்று சுருக்கமாக அறியப்படுபவர்.
# ஜெ. பிரபாகர்

## செயற்பாடுகள்

பிரபாகர் அசோக் லிலேண்டில் பணிபுரிந்த காலத்தில், 1980 இலிருந்து 1995 வரையான சமயத்தில் பல சமுக திட்டங்களை நிறுவனத்திலிருந்து செயல்படுத்தும் ’நல்லோர் வட்டம்’ என்ற அமைப்பை ஒருங்கிணைத்தவர்.  
சமூக சேவையில் 1985 இலிருந்து ஈடுபட்டு வருகிறார். சென்னையைச் சுற்றியுள்ள கிராம மக்களைச் சந்தித்து குடிப்பழக்கத்தின் தீமைகளை எடுத்துரைத்து நல்வழிப்படுத்தும் முயற்சியில் ஈடுபட்டுள்ளார்.  
அக்டோபர் 02, 2005 ஆம் ஆண்டு நூறு சிறிய தன்னார்வ நிறுவனங்களை ’எண்ணங்களின் சங்கமம்’ என்ற தலைப்பில் ஒன்று திரட்ட ஆரம்பித்து, ஆண்டிற்கு 100 தன்னார்வ நிறுவனங்களைப் புதிதாக ஒருங்கிணைக்கும் குறிக்கோளுடன் பணியாற்றி வருகிறார்.
# ஜெ. பிரபாகர்

## அரசியலில்

ஆம் ஆத்மி கட்சி சார்பாக 2014ஆம் ஆண்டு பாராளுமன்றத் தேர்தலில் மத்திய சென்னைத் தொகுதியில் போட்டியிட்டு 19553 வாக்குகள் பெற்றார்..
# ஜெ. பிரபாகர்

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# தஞ்சாவூர் ஓவியத்தட்டு

**தஞ்சாவூர் கலைத்தட்டு**, **தஞ்சாவூர் ஓவியத்தட்டு**, **தஞ்சாவூர் அலங்காரத்தட்டு** அல்லது **தஞ்சாவூர்த் தட்டு** (*Thanjavur Art Plate*) என்பது தஞ்சாவூரில் உருவாக்கப் பெற்ற செயற்கை அலங்காரப் பொருளாகும். இந்த வட்டமான தட்டு பரிசுப் பொருளாக உருவாக்கப்படுகிறது. இக் கைவினைத்திறன் வெள்ளி, பித்தளை, செம்பு போன்ற உலோகங்களினால், நடுவில் கடவுள்கள் அல்லது தேவர்களின் உருவங்களுடன் புடைப்புரு சித்திர வேலைப்பாடுகளுடன் செதுக்கப்படுகிறது. இக் கலை வேலைப்பாடு அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தத்தின் புவியியல் சார்ந்த குறியீடு பாதுகாப்பின் கீழ்ப் பதிவு செய்யப்பட்டுள்ளது. இது இந்திய அரசாங்கத்தின் புவியியல் சார்ந்த குறியீடு சட்டம் 1999 இல் "தஞ்சாவூர் ஓவியத்தட்டு" (*Thanjavur Art Plate*) என 63 வது பொருளாகப் பட்டியலிடப்பட்டுள்ளது. தஞ்சாவூர் வீணையைப் போலவே தஞ்சாவூர் கலைத்தட்டும் தஞ்சாவூரின் பெருமையை உணர்த்துகிறது.
# தஞ்சாவூர் ஓவியத்தட்டு

## வரலாறு

தஞ்சாவூர் ஓவியத்தட்டு அல்லது அலங்காரத்தட்டு, இரண்டாம் சரபோஜியினால் (1777–1832) தஞ்சாவூர் மராத்திய அரசு ஆட்சிக்காலத்தில் தஞ்சாவூரில் அறிமுகப்படுத்தப்பட்டது. அரசனின் ஆலோசனைக்கு அமையத் தஞ்சாவூர் கைவினைஞர்களினால் குறிப்பிட்ட ஒரு சிலருக்காக ஒதுக்கி வைக்கப்பட்ட ஒரு பரிசுப் பொருளாக உருவாக்கப்பட்டது.  
20 ஆம் நூற்றாண்டு உருவாக்கப்பட்ட ஓர் அலங்காரத்தட்டு தஞ்சாவூர் அரசாங்க நூதனகாட்சிச் சாலையில் 2011 களில் காட்சிப்படுத்தப்பட்டது. இந்த அலங்காரத்தட்டு அறிவுறுத்தப்பட்ட உலோகங்களினால் உருவாக்கப்பட்டு நடராசர், பதஞ்சலி, தாமரைப் பூவின் மேல் நிற்கும் பார்வதி ஆகியவற்றின் உருவங்களுடன் புடைப்புச் சிற்பமாக தட்டின் நடுப்பகுதியில் அமைக்கப்பட்டுள்ளது.
# தஞ்சாவூர் ஓவியத்தட்டு

## உற்பத்தி நடைமுறை

தஞ்சாவூர் கலைத்தட்டு செய்ய அரக்கு, பித்தளைத்தகடு, செப்புத்தகடு, வெள்ளித்தகடு போன்றவை மூலப் பொருள்களாக அமைகின்றன. இத்தட்டுகளைத் தயாரிக்கப் பயன்படும் உபகரணங்கள் உளி, சிற்றுளி, கருப்பு அரக்கு ஊற்றிய மரப்பலகை (வார்ப்புப்பலகை) மற்றும் உருவம் தயாரித்த ஈயம் அச்சு முதலியனவாகும். ஓவியத்தட்டின் அடித் தட்டு மூன்று பகுதிகளாக அமைக்கப்பட்டுள்ளது. முதன்மையான வடிவமைப்பு வட்டமான உலோகத் தட்டையும், அதன் பின்பு இரண்டாவது வடிவமைப்பையும் கொண்டது. அடித் தட்டில் பித்தளைத் தகட்டையும், வெள்ளித் தகட்டில் புடைப்புச் சிற்பம் செதுக்கப்பட்டு, முப்பரிமாண உருவத்தை உருவாக்க ஈயத்தினால் ஆன அச்சும், தட்டைப் பொருத்த அசுபால்ட்டு அல்லது மெழுகுப் பலகையும் என தட்டில் மூலப் பொருட்கள் பயன்படுத்தப்பட்டுள்ளன. பாரிய உலோகத்தில் சிறப்புப் பெற்ற கைவினைஞர்களினால் முதலாவது அடித் தட்டு ஆயத்தப்படுத்தப்படுகிறது. அதன் பின், செதுக்கல் வடிவமைப்பு அல்லது புடைப்புச் சிற்பம் அணிகலக் கைவினைஞர்களினால் செய்யப்பட்டு, புடைப்புச் சிற்ப கெட்டிப்பூச்சு வேலை வைரப் பதிப்பு நிபுணர்களின் தனியுரிமையின்படி அமைக்கப்படுகின்றன. உற்பத்தி நடைமுறை என்பது அடித்தட்டு உருவாக்கம், பித்தளைத் தட்டு வார்ப்பு, அச்சு ஆயத்தம் செய்தல், பித்தளைத் தகட்டில் செதுக்குதல், வண்ணந் தீட்டுதல், அலங்கார வேலை ஆகியவற்றால் அமையப் பெறுகின்றது. ஓவியத்தட்டின் அடித் தட்டும் அலங்கார வேலையினால் அமைக்கப்பட்டுள்ளது. புடைப்பு வடிவமைப்பில் பூக்கள், பிற வடிவங்கள் ஆகியன செதுக்கப்பட்டுள்ளன. இறுதியில் பளபளப்புச் செய்வதன் மூலம் உற்பத்தி நடைமுறையானது நிறைவடைகிறது.  
ஓவியத் தட்டுக்கள் உள்நாட்டிலும், வெளி நாடுகளுக்கு ஏற்றுமதி செய்வதன் மூலம் சந்தைப்படுத்தப்படுகின்றன. இவை கைவினைஞர்களினால் நேரடியாக அல்லது ஏற்றுமதியாளர்கள் மூலம் கைப்பணிப் பொருட்கள் காட்சியறைகள் வைப்பதன் மூலம் சந்தைப்படுத்தப்படுகின்றன.
# தஞ்சாவூர் ஓவியத்தட்டு

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# திருப்பாலைத்துறை பாலைவனநாதர் கோயில்

**பாலைவனநாதர் கோயில்** தமிழ்நாட்டில் தஞ்சாவூர் மாவட்டம், பாபநாச வட்டத்திலுள்ள திருப்பாலைத்துறையில் அமைந்துள்ள தேவாரம் பாடல் பெற்ற சோழ நாடு காவிரி தென்கரை தலம் சிவன் கோயிலாகும்.
# திருப்பாலைத்துறை பாலைவனநாதர் கோயில்

## தல வரலாறு

முற்காலத்தில் பாலைச்செடிகள் அடர்ந்து காணப்பட்டதால் பாலைவனம் என அழைக்கப்பட்டது. கல்வி, வேள்விகளில் சிறந்து விளங்கிய தாருகாவனத்து முனிவர்கள் இறைவனையே வெறுத்து அவறை அழிக்க துஷ்டவேள்வி நடத்தி, யாகத்தில் இருந்து கொடிய புலியை வரவழைத்து இறைவன் மீது ஏவினார். இறைவன் அப்புலியை கொன்று அதன் தோலை ஆடையாக உடுத்திக்கொண்டார். மகாவிஷ்னு, பிரம்மன்,
வசிஷ்டர், தௌமியர், அர்ச்சுனர் ஆகியோர் வழிபட்டதலம்.
# திருப்பாலைத்துறை பாலைவனநாதர் கோயில்

## அமைவிடம்

கும்பகோணம்-தஞ்சாவூர் சாலையில் பாபநாசத்திற்கு முன்பாக திருப்பாலைத்துறையில் இத் தலம் உள்ளது.
# திருப்பாலைத்துறை பாலைவனநாதர் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது பலிபீடம், நந்தி உள்ளது. ராஜகோபுரத்தின் வலப்புறம் விநாயகரும், இடப்புறம் முருகனும் உள்ளனர். கோயிலின் வலப்புறத்தில் அம்மன் சன்னதி உள்ளது. சன்னதியின் முன்புறம் விநாயகர் உள்ளார். எதிரே நந்தி உள்ளது. அடுத்துள்ள கோபுரத்தை அடுத்துள்ள திருச்சுற்றில் நால்வர், விநாயகர், வள்ளி தெய்வானையுடன் கூடிய சுப்பிரமணியர், வசிஷ்டர் பூசித்த லிங்கம், ராமலிங்கம், மகாலட்சுமி, மலையத்துவன் பூசித்த லிங்கம், 63 நாயன்மார்கள் உள்ளனர். மண்டபத்தில் நடராஜர் சன்னதியும் நவக்கிரக சன்னதியும் உள்ளன. மூலவர் கருவறைக்கு முன்பாக நந்தி, பலிபீடம் காணப்படுகிறது.
கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், பிரம்மா ஆகியோர் உள்ளனர். திருச்சுற்றில் சண்டிகேஸ்வரர் சன்னதி உள்ளது.
# திருப்பாலைத்துறை பாலைவனநாதர் கோயில்

## இறைவன், இறைவி

இத்தலத்து இறைவன் பாலைவனநாதர், இறைவி தவளவெண்ணகையாள்.
# திருப்பாலைத்துறை பாலைவனநாதர் கோயில்

## பாடியோர்

இத்தலத்தைப் பற்றி திருநாவுக்கரசர் பாடியுள்ளார்.
# திருப்பாலைத்துறை பாலைவனநாதர் கோயில்

## சப்தஸ்தானம்

திருநல்லூர் சப்தஸ்தானத்தில் இடம் பெறும் ஏழுர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம், திருப்பாலைத்துறை ஆகிய தலங்களாகும்.
# திருப்பாலைத்துறை பாலைவனநாதர் கோயில்

## நெற்களஞ்சியம்

திருப்பாலைத்துறையில் தஞ்சை நாயக்க மன்னர்கள் காலத்தில் அமைக்கப்பெற்ற 12 ஆயிரம் கலம் நெல்லை சேமிக்கும் அளவு கொண்ட மிகப்பெரிய நெற்களஞ்சியம் உள்ளது. வட்ட அமைப்பில் கூம்பு வடிவக்கூரையுடன் ஏறத்தாழ 60 அடி உயரத்துடன் செங்கற்களால் இக்களஞ்சியம் கட்டப்பெற்றுள்ளது. கோயிலின் இடப்புறத்தில் இந்த நெற்களஞ்சியம் அமைந்துள்ளது.
# திருப்பாலைத்துறை பாலைவனநாதர் கோயில்

## கோவிந்த தீட்சிதர்

திருப்பாலைத்துறை கோயில் கோபுரம்,
திருப்பாலைத்துறை நெற்சேமிப்புக்கிடங்கு தீட்சிதரின் முயற்சியில் கட்டப்பட்டவையாகும்.
# பிரிட்டன்ஸ் காட் டேலன்ட்

***பிரிட்டன்ஸ் காட் டேலன்ட் (Britain's Got Talent)*** என்னும் தொலைக்காட்சித் தொடர் ஆங்கிலத்தில் வெளியாகும் திறனறித் தொடராகும். இது ஐக்கிய இராச்சியத்தில் வெளியாகிறது. இதை தேம்ஸ் புரொடக்சன் கம்பெனி தயாரிக்கிறது. தனித்திறமை கொண்ட அனைவரும் போட்டிகளில் பங்கேற்க அனுமதிக்கப்படுகின்றனர். மொத்தமாக எட்டு தொடர்கள் நடத்தி முடிக்கப்பட்டுள்ளன.  
போட்டிகளில் பங்குபெறும் திறமையாளர், தம் திறமையை நடுவர்களிடம் வெளிக்காட்ட வேண்டும். மக்கள் முன்னிலையில் தங்கள் திறனைக் காட்ட வேண்டும். தேர்ந்தெடுக்கப்படுவோருக்குப் பல சுற்றுப் போட்டிகள் நடத்தப்படும். இறுதிச் சுற்றில் வெல்பவருக்குப் பிரிட்டனின் திறமையாளர் என்ற பட்டம் வழங்கப்படும். இந்த நிகழ்ச்சி
பிரிட்டனில் முக்கியத்துவம் பெற்றது. ஐரோப்பாவிலும் பல வாசகர்களைக் கொண்டுள்ளது.
# ஸ்டார் இந்தியா

**ஸ்டார் இந்தியா** ஒரு இந்திய நாட்டு பொழுதுபோக்கு நிறுவனமாகும். ஐக்கிய அமெரிக்கவிலுள்ள மக்கள் தொடர்பு சாதன பன்னாட்டு நிறுவனமான ’21ஆம் செஞ்சுரி பாக்ஸ்’க்குச் சொந்தமானது. இதன் தலைமையகம் மும்பை, இந்தியாவில் அமைந்துள்ளது. இதன் அலுவலகங்கள் சென்னை மற்றும் டெல்லியில் அமைந்துள்ளது. இந்த நிறுவனம் 1 ஆகஸ்ட், 1991ஆம் ஆண்டு துவங்கப்பட்டது. இந்த நிறுவனத்தில் தமிழ், ஹிந்தி, மராத்தி, பெங்காலி உள்பட 8 மொழிகளில் 33 தொலைக்காட்சி அலைவரிசைகள் உண்டு.
# ஸ்டார் இந்தியா

## சொந்தமான அலைவரிசைகள்

### On air channels

| ஏஷ்யாநெட் | மலையாளம் | பொழுதுபோக்கு | SD+HD |  |
| --- | --- | --- | --- | --- |
| ஏஷ்யாநெட் பிளஸ் | திரைப்படம் & பொழுதுபோக்கு | SD |  |  |
| ஏஷ்யாநெட் முவி | திரைப்படம் | SD |  |  |
| பேபி டிவி | ஆங்கிலம் | சிறுவர்கள் | SD+HD |  |
| பிண்டஸ் | இந்தி | பொழுதுபோக்கு | SD |  |
| டிஸ்னி சேனல் | தமிழ், தெலுங்கு, ஆங்கிலம், இந்தி | சிறுவர்கள் | SD |  |
| டிஸ்னி இன்டர்நேஷனல் | ஆங்கிலம் | பொழுதுபோக்கு | HD |  |
| டிஸ்னி ஜூனியர் இந்தியா | தமிழ், தெலுங்கு, ஆங்கிலம், இந்தி | சிறுவர்கள் | SD |  |
| பாக்ஸ் லைஃப் | வாழ்க்கைமுறை | SD+HD |  |  |
| ஹங்காமா டிவி | தமிழ், தெலுங்கு, இந்தி | சிறுவர்கள் | SD |  |
| மார்வெல் HQ | தமிழ், தெலுங்கு, ஆங்கிலம், இந்தி | SD |  |  |
| நேஷனல் ஜியாகிரபிக் | இன்போடெயின்மென்ட் | SD+HD |  |  |
| நாட் ஜியோ வில்ட | SD+HD |  |  |  |
| ஸ்டார் பாரத் | இந்தி | பொழுதுபோக்கு | SD+HD | முன்பு *லைப் ஓகே * |
| ஸ்டார் கோல்ட் | திரைப்படம் | SD+HD |  |  |
| ஸ்டார் கோல்ட் 2 | SD+HD | முன்பு *மூவிஸ் ஓகே* |  |  |
| ஸ்டார் கோல்ட் செலக்ட் | SD+HD |  |  |  |
| ஸ்டார் ஜல்சா | வங்காளம் | பொழுதுபோக்கு | SD+HD |  |
| ஸ்டார் ஜல்சா மூவிஸ் | திரைப்படம் | SD+HD |  |  |
| ஸ்டார் மா | தெலுங்கு | பொழுதுபோக்கு | SD+HD |  |
| ஸ்டார் மா மூவிஸ் | திரைப்படம் | SD+HD |  |  |
| ஸ்டார் மா கோல்ட் | SD |  |  |  |
| ஸ்டார் மா மியூசிக் | இசை | SD |  |  |
| ஸ்டார் மூவிஸ் | ஆங்கிலம் | திரைப்படம் | SD+HD |  |
| ஸ்டார் மூவிஸ்செலக்ட் | HD |  |  |  |
| ஸ்டார் ப்ரவாஸ் | மராத்தி | பொழுதுபோக்கு | SD+HD |  |
| ஸ்டார் பிளஸ் | இந்தி | பொழுதுபோக்கு | SD+HD |  |
| ஸ்டார் ஸ்போர்ட்ஸ் 1 | ஆங்கிலம் | விளையாட்டு | SD+HD |  |
| ஸ்டார் ஸ்போர்ட்ஸ் 2 | SD+HD |  |  |  |
| ஸ்டார் ஸ்போர்ட்ஸ் 3 | SD |  |  |  |
| ஸ்டார் ஸ்போர்ட்ஸ் செலக்ட் 1 | SD+HD |  |  |  |
| ஸ்டார் ஸ்போர்ட்ஸ் செலக்ட் 2 | SD+HD |  |  |  |
| ஸ்டார் ஸ்போர்ட்ஸ் 1 இந்தி | இந்தி | SD+HD |  |  |
| ஸ்டார் ஸ்போர்ட்ஸ் 1 தமிழ் | தமிழ் | SD |  |  |
| ஸ்டார் ஸ்போர்ட்ஸ் 1 தெலுங்கு | தெலுங்கு | SD |  |  |
| ஸ்டார் ஸ்போர்ட்ஸ் 1 கன்னடம் | கன்னடம் | SD |  |  |
| ஸ்டார் ஸ்போர்ட்ஸ் 1 வங்காளம் | வங்காளம் | SD |  |  |
| ஸ்டார் ஸ்போர்ட்ஸ் 1 மராத்தி | மராத்தி | SD |  |  |
| ஸ்டார் ஸ்போர்ட்ஸ் பெஸ்ட் | இந்தி | SD | இலவசமாக ஒளிபரப்பக்கூடிய விளையாட்டு அலைவரிசை |  |
| ஸ்டார் சுவர்ணா | கன்னடம் | பொழுதுபோக்கு | SD+HD |  |
| ஸ்டார் சுவர்ணா பிளஸ் | SD |  |  |  |
| ஸ்டார் உட்சவ் | இந்தி | பொழுதுபோக்கு | SD |  |
| ஸ்டார் உட்சவ் மூவிஸ் | திரைப்படம் | SD |  |  |
| விஜய் தொலைக்காட்சி | தமிழ் | பொழுதுபோக்கு | SD+HD |  |
| விஜய் சூப்பர் தொலைக்காட்சி | திரைப்படம் | SD |  |  |
| ஸ்டார் வேர்ல்ட் | ஆங்கிலம் | பொழுதுபோக்கு | SD+HD |  |
| ஸ்டார் வேர்ல்ட் பிரிமியர் | HD | } |  |  |